Asia este unul dintre continentele în care fotbalul a devenit un sport popular ceva mai recent, după Europa și America de Sud unde este practic o religie. Cu toate acestea, investițiile care s-au făcut în Arabia Saudită, Japonia sau China au crescut notorietatea acestei discipline în acea zonă.
În trecut au evoluat acolo superfotbalisti precum Zico, George Weah sau Raul Gonzalez. Și în momentul de față în campionatele din țările de acolo activează mai multe staruri. Câteva nume ar fi brazilianul Oscar, Jesse Lingard, Marco Verratti, Miralem Pjanic sau Cristiano Ronaldo.
Nivelul jucătorilor locali a crescut treptat de-a lungul anilor după aducerea acestor vedete care au împărtășit din experiența lor. Astfel, asiaticii au început să aibă și ei fotbaliști din ce în ce mai valoroși și mai jos vei afla care sunt cei mai buni din istorie.
1. Heung-min Son (Coreea de Sud)
Merită cu vârf și îndesat să fie pe prima poziție în acest top, mai ales că în 2023 el a devenit primul jucător asiatic din istoria Premier League care a atins borna de 100 de goluri. Îi place să evolueze în flancul stâng al atacului, dar o poate face și ca vârf.
Cariera lui Heung-min Son
Formațiile pentru care a evoluat de-a lungul timpului sunt următoarele:
- Hamburger SV
- Bayer Leverkusen
- Tottenham
Este și în momentul de față jucătorul lui Spurs, unde este coleg cu internaționalul român Radu Drăgușin.
2. Bum-kun Cha (Coreea de Sud)
Este considerat ca fiind un deschizător de drumuri pentru că el a fost unul dintre primii jucători asiatici care au evoluat în Europa. În Coreea de Sud este o legendă, el strângând pentru această națională 136 de selecții și 58 de goluri.
Unde a jucat Bum-kun Cha
Cele mai importante cluburi din cariera lui sunt acestea:
- Darmstadt
- Eintracht Frankfurt
- Bayer Leverkusen
Fostul atacant s-a retras în 1989, el îmbrăcând ultima oară tricoul „Aspirinelor”.
3. Keisuke Honda (Japonia)
Sunt mulți experți care spun despre el că a fost cel mai bun fotbalist nipon din istorie. În 98 de meciuri pentru naționala Japoniei el a reușit să marcheze de 37 de ori. Postul lui preferat era de mijlocaș ofensiv, dar se descurca bine și în benzile atacului.
La ce cluburi a fost Keisuke Honda
Acestea sunt cele mai mari echipe la care a jucat:
- CSKA Moscova
- AC Milan
- Vitesse
Ultima oară a fost în Lituania, la Suduva și în 2022 a agățat ghetele în cui.
4. Park Ji-sung (Coreea de Sud)
Despre el marele Sir Alex Ferguson a spus că a fost cel mai subestimat (underrated) jucător cu care care a lucrat. Era un fotbalist muncitor, care prefera să evolueze ca mijlocaș ofensiv, dar și în cele două benzi de la centrul terenului.
Formațiile lui Park Ji-sung
În 2003 a ajuns în Europa și apoi a jucat la aceste echipe:
- PSV Eindhoven
- Manchester United
- QPR
S-a retras de la gruparea londoneză în 2014 și să știi că poți folosi un bonus fără depunere oferit de Unibet ca să pariezi pe aceste formații și nu numai.
5. Paulino Alcantara (Filipine)
Ce-i drept acest fotbalist a ajuns în Europa pe când avea doar 3 ani, dar chiar și așa, originile sale filipineze nu pot fi negate. A fost un marcator înnăscut, el fiind unul dintre cei mai prolifici atacanți de la începutul secolului trecut.
Cum arată cariera lui Paulino Alcantara
A evoluat aproape tot timpul pentru această echipă:
- Barcelona
Nu mai puțin de 17 ani a îmbrăcat tricoul grupării blaugrana, iar în 1927 s-a retras.
6. Hidetoshi Nakata (Japonia)
Fostul coechipier al lui Adrian Mutu de la Parma a fost primul fotbalist asiatic care a fost nominalizat la Balonul de Aur. Principala lui poziție în teren era de mijlocaș ofensiv, dar putea să joace și puțin mai retras.
Echipele lui Hidetoshi Nakata
În Italia a ajuns pentru prima oară în Europa și a evoluat pentru aceste formații:
- Perugia
- AS Roma
- Bologna
- Parma
- Fiorentina
- Bolton Wanderers
Pe când era la gruparea din Firenze a decis să renunțe la fotbal, în anul 2006.
7. Shinji Kagawa – Japonia
Talentatul mijlocaș ofensiv are un palmares destul de impresionant pentru că a cucerit trofee în Anglia, Germania și Grecia. Are 97 de selecții la naționala Japoniei pentru care a înscris 31 de goluri. În 2011 a câștigat Cupa Asiei.
Cluburi importante la care a fost Shinji Kagawa
În Europa a jucat pentru aceste echipe:
- Borussia Dortmund
- Manchester United
- Beșiktaș
- PAOK Salonic
Se află în continuare în activitate, el evoluând în țara natală pentru Cerezo Osaka.
8. Ali Daei (Iran)
Cifrele lui la națională sunt impresionante pentru că a marcat de 108 ori în 148 de meciuri. Acest atacant a fost jucătorul cu cele mai multe goluri la nivel internațional mai bine de 15 ani. Recordul său a fost doborât de Cristiano Ronaldo.
Unde a evoluat în Europa
La aceste cluburi a fost legitimat pe „Bătrânul Continent”:
- Arminia Bielefeld
- Bayern Munchen
- Hertha Berlin
La Saipa FC, o echipă din Iran, și-a încheiat cariera, în anul 2007.
9. Mehdi Mahdavikia (Iran)
A strâns 110 selecții pentru naționala țării sale cu care a jucat la două Cupe Mondiale. Evolua pe postul de mijlocaș dreapta, dar putea să o facă și puțin mai retras. În anul 2003 a fost declarat Cel mai bun jucător din Asia.
Pentru ce echipe a jucat
Cariera lui în Europa s-a desfășurat la aceste formații:
- VfL Bochum
- Hamburger SV
- Eintracht Frankfurt
Ultima oară a fost la Persepolis și în 2013 a renunțat la cariera de fotbalist.
10. Sami Al-Jaber (Arabia Saudită)
Topul se încheie cu acest fotbalist legendar în Arabia Saudită, care a jucat în 163 de partide pentru naționala țării sale. În 1996 a cucerit Cupa Asiei cu această selecționată și a fost prezent la nu mai puțin de patru Cupe Mondiale, în 1994, 1998, 2002 și 2006.
CV-ul lui Sami Al-Jaber
Aproape întreaga carieră și-a petrecut-o la Al-Hilal, excepția fiind jumătate de sezon la această echipă:
- Wolverhampton
De la gruparea din Riyadh s-a retras și asta s-a întâmplat în 2007.